
Nederlands 


in Wikipedia, die vrye ensiklopedie 


Hierdie artikel handel oor die taal. Vir die etniese groep, sien Nederlanders. 


Nederlands ([ 1 ne: darlants] luister (huip-inligtingj) is 'n 
Wes-Germaanse taal wat deur meer as 24 miljoen 
moedertaalsprekers in die wêreld gepraat word. Die totale 
aantal sprekers word geskat op omtrent 29 miljoen. 
Behalwe dat Nederlands die amptelike taal van Nederland 
is, is dit ook 'n amptelike taal in Be lgië (amptelike taal 
van die Belgiese deelstaat Vlaandere en naas Frans is 
Nederlands ook een van die twee amptelike tale in die 
Brusselse Hoofstedelike deelstaat) en Suriname. 

Nederlands is verder die amptelike taal van Aruba, 
Curagao en Sint Maarten in Suid-Amerika en die 
Karibiese gebied. In samewerkingsorganisasies word die 
taal erken in die Benelux, die Europese Unie, die 
Karibiese Gemeenskap en die Unie van Suid- 
Amerikaanse Nasies. 'n Beraamde 95 persent van die 
Afrikaanse woordeskat is van Nederlandse oorsprong. 
Afrikaans het kenmerke van verskeie Nederlandse 
dialekte. 

Die woord Nederlands word dikwels gebruik as sinoniem 
vir Standaardnederlands, wat deur die media gebruik en 
op skole onderrig word. Nederlands het egter ook 'n 
breëre betekenis en word ook gebruik vir die 
Nederfrankiese variasies uit die Lae Lande, en soms ook 
die Nederlandse Kreole en Afrikaans (ook beskou as 'n 
halfkreool). 

Nederlands 


Uitspraak: 

[' ne:dsrlants] 

Gepraat in: 

Nederland, België en 
Suriname, ook op Aruba, 
Curagao en Sint Maarten, 
daarna vooral in die 
Verenigde State, Kanada, 
Frankryk, Duitsland, 

Australië, Nieu-Seeland, 

Indonesië en Suid-Afrika. 

Gebied: 

Wêreldwyd 

Totale sprekers: 

24 miljoen (moedertaal)M2 
29 miljoen (totaal)[ 3 l 

Rang: 

37-48 

Taalfamilie: 

Indo-Europees 

Germaans 

Wes-Germaans 

Nederfrankies 

Nederlands 

Skrifstelsel: 

Latynse alfabet 

Amptelike status 

Amptelike taal 

SC Benelux 

in: 

Europese Unie 
| | Unie van Suid- 
Amerikaanse Nasies 

Aruba 
| | België 
™ Curagao 
™ Nederland 

Sint Maarten 

Suriname 

Gereguleer 

deur: 

Nederlandse Taalunie 

ISO 639-1: 


Nederlands en ander Germaanse tale 
Spelling 

Verspreiding 

België 

Nederland 

Nederlandse Antille 

Suriname 

Frankryk 

Duitsland 

Indonesië 

Verenigde State van Amerika 

Geskiedenis van Nederlands in Suid-Afrika 
Nederlandse taalgeskiedenis 
Taalkundige terme 

Nederlands as kultuurtaal in Duitse gebiede 

Nederlands as vreemde taal 

Taalunie 

Nederlandse dialekte 
Nederlandse Kreoolse tale 
Sien ook 
Verwysings 
Eksterne skakels 


nl 

ISO 639-2: nld 

ISO 639-3: nld (http://www.sil.Org/i 

so639-3/documentation.as 
p?id=nld) 


Nota: Hierdie bladsy kan IFA fonetiese simbole in 
Unicode bevat. 


Taalkundige terme 


In die Middeleeue word die Nederlandse taal meesal Duuts (Noord) of Diets (Suid) genoem, wat eintlik 
"volkstaal" beteken (diet "volk") en ter onderskeiding van die Latynse taal van die kerk en Frans wat die adel 
dien. 

In sy gediftongeerde vorm Duits word hierdie term nog tot in die 17de eeu gebruik; later word na die 
Germaanse taal van die Nederlande as Nederduits verwys, in teenstelling met Opperduits (die Hoogduitse 
taal in Duitsland). 

Nederduits is vandag net die taalkundige term vir die dialekte van Noord-Duitsland, wat nie aan die tweede 
Germaanse klankverskuiwing deelgeneem het nie. Die Engelse benaming vir Nederlands, Dutch, en ook die 
term Nederduits of Nederduitsch in die name van die Afrikaanse drie Susterskerke van Suid-Afrika, herinner 
nog aan die ou benaming. 

In die ou Boererepublieke en die ou Kaapkolonie is Nederlands ook Hoog-Afrikaans genoem deur mense 
wat Afrikaans praat. 


Klassifikasie 























Nederlands is saam met Engels, Duits en ander taalvariante soos Fries 
en Luxemburgs 'n Wes-Germaanse taal. Nederlands is sterk verwant 
aan die Duitse taal, maar bevat ook vele ooreenkomste met Engels. 
Saam met Nedersaksies, Nederduits en Hoogduits (tans die 
standaardtaal in Duitstalige lande) behoort Nederlands tot die 
Kontinentale Wes-Germaanse groep van die Indo-Europese tale. 


Verdeling 

■ Indo-Europees 
■ Germaans 

■ Wes-Germaans 
■ Nederfrankies 



Nederfrankiese taalgebied in 
Europa 


■ Nederlands 

■ (Afrikaans, Nederlandse kreole) 


Verwante tale 


Nederlands het die meeste ooreenkomste met Afrikaans. Afrikaans is dan ook 'n vermenging van Nederlandse 
dialekte wat 'n eie skryftaal ontwikkel het. Wes-Fries en Duits is die afsonderlike tale wat na aan die 
Standaardnederlandse taal staan en nog digterby sommige dialekte. Seeus, Nedersaksies en Limburgs word 
beskou as streektale; spesiale dialekte wat naby Nederlands staan. Die verwantskap met Engels is baie 
kleiner. 

Sprekers 


In Europa en ook ter wêreld is Nederlands, na Engels en Duits die 
grootste Germaanse taal. Nederlands het egter meer sprekers as die 
Noord-Germaanse tale gekombineer, Sweeds, Deens, Noors, Yslands 
en Faroëes. 

Die grootste Nederlandstalige land is Nederland met meer as 16 
miljoen moedertaal- of kultuurtaalsprekers. Daar is meer as ses 
miljoen eerstetaalsprekers in België en nog 'n paar miljoen wat 
Nederlands as tweede of derde taal kan praat. In die grensgebiede van 
Duitsland, Wallonië en Frankryk word Nederlands in dialekvorm 
gepraat. Besonder in Duitsland en Frankryk het hierdie sprekers meestal geen kennis van die Nederlandse 
standaardtaal nie en gebruik hulle hul dialekte steeds minder. 

In Suriname is Nederlands die amptelike taal en omtrent almal kan die taal baie goed praat. Nederlands dien 
ook as omgangstaal tussen die verskeie bevolkingsgroepe en omtrent 60% van die bevolking praat 
Nederlands as eerste taal. 

Op die Nederlandse Antille is Nederlands nie oorwegend die moedertaal of omgangstaal nie, maar wel 
Papiaments ('n Portugese kreool met Nederlandse en andere invloede) op die Benedewindse eilande (die 
ABC-eilande - Aruba, Bonaire en Curagao) en Engels op die Bowindse eilande (die SSS-Eilande). Die 
meeste Antiliane praat vlot Nederlands, Engels, Papiaments en Spaans. 



Die grootste Nederlands- en 
Afrikaanstalige gemeenskappe in 
die wêreld. 






























In die Verenigde State van Amerika, Suid-Afrika, Kanada, Nieu-Seeland en Australië woon Nederlandse en 
Vlaamse immigrante wat nog Nederlands praat. In Afrika is Nederlands verteenwoordig deur sy dogtertaal 
Afrikaans wat in Suid-Afrika deur meer as ses miljoen moedertaalsprekers gebesig word - en nog baie meer 
wat Afrikaans as tweede of derde taal aangeleer hetJ 4 ^ 5 ^ In Namibië kan ongeveer 85% van die populasie 
Afrikaans verstaanJ 6 ^ 


Status 

Nederlands is dikwels genoem as die kleinste wêreldtaal en is teenwoordig in Europa, Amerika en Afrika. 
Ook in 'n historiese opsig het Nederlands 'n relatief groot rol gespeel. 


Huidige amptelike status 

Nederlands word sedert 1612 as amptelike taal in 
Nederland erken. In België is Nederlands die 
amptelike taal naas Frans en Duits en in Vlaandere 
die enigste amptelike taal. In die Brusselse 
Hoofstedelike deelstaat moet Nederlands die status 
deel met Frans. In Duitsland en Frankryk word 
Nederlands nie erken as minderheidstaal nie. In 

Suriname en op Aruba, Curagao en Sint Maarten (die 
voormalige Nederlandse Antille) geniet Nederlands 
ook die status as amptelike taal. Afrikaans, 'n 
dogtertaal, is een van die amptelike tale in Suid- 
Afrika en een van die erkende streektale van 

Namibië. 

In internasionale samewerkingsorganisasies is 
Nederlands een van die amptelike tale in die 

Benelux, die Europese Unie (deur die lidmaatskap 
van België en Nederland) en in die Karibiese 
Gemeenskap en die Unie van Suid-Amerikaanse 

Nasies deur die lidmaatskap van Suriname. 


Nederlandstalige gebiede 


Land 

Sprekers 

Europa 

Nederland 

16 606 000 

België 

6 286 600 (lste taal) 
(totaal) 

Frankryk (Frans 

Vlaandere) 

+/-100 000 

Duitsland (Nederryn) 

? 

Amerikas 

Suriname 

291 971 (lste taal, 
60%) 486 618 (totaal) 

Curagao 

8 245 (lste taal), 
142 000 (totaal) 

Aruba 

6 286 (lste taal), 
103 065 (totaal) 

BES-eilande (Bonaire, Sint 
Eustatius en Saba) 

1 044 (lste taal), 
10 185 (totaal) 

Sint Maarten 

1 324 (lste taal), 
33 119 (totaal) 

Kanada 

160 000 

Verenigde State 

150 396 

Oseanië 

Australië 

36 179 

Nieu-Seeland 

16 347 


Volgens die Nederlandse Taalunie se 
navorsingsverslag bevind Nederlands hom in die jaar 


2U17 nog m n gunstige, handhawende posisie as 
vernaamste voertaal in Nederland en Vlaandere. Die 

taal word in alle maatskaplike gebiede en situasies gebruik. Skaafplekkies sluit wel die handhawende rol op 
die internet (vernaamlik Wikipedia), musiek, die internasionaal georiënteerde universiteite en as 
wetenskapstaal in. Die Taalunie stel voor Wikipedia-artikels moet veriyk word, Nederlandse musiek moet in 
'n bepaalde deel van die taalgebied stimuleer word, asook Nederlandstalige terminologie moet ontwikkel 
word wat ook goed genoeg vir populêre wetenskapstydskrifte isJ 7 ^ 8 ^ 9 ^ 


Vroeëre amptelike status 

Nederland en België was koloniale groot moondhede en het die Nederlandse taal oorsee saamgeneem. Die 
Nederlandse taal is erken as amptelike taal in: 

■ “ Nederlandse Kaapkolonie (1652-1795), tans Suid-Afrika 

























■ ™ Nederlands-lndië (tot 1949), tans Indonesië 

■ H Nederlands-Nieu-Guinea (tot 1963), tans deel van Indonesië 

■ D Belgies-Kongo (tot 1960), Frans het egter 'n amptelike taal gebly in die Demokratiese 
Republiek Kongo 

■ | Belgies-Rwanda-Burundi (tot 1962), Frans het egter 'n amptelike taal gebly in Boeroendi en 
Rwanda. 

■ -|- Nederlandse Antille (1953-2010), is ontmantel in lande en munisipaliteite binne die 
Koninkryk van die Nederlande. 


Die Afrikaners of Boere in Suider-Afrika is grotendeels van Nederlandse afkoms en het hulself in Nederland 
vir die erkenning van Nederlands as amptelike taal beywer. Nederlands was in Afrika die amptelike taal in: 


■ “ Boererepublieke, (van 1795 tot 1902), soos; 

■ c Zuid-Afrikaansche Republiek (1888-1902) 

■ ^ Oranje-Vrystaat (1854-1902) 

■ sD Britse Kaapkolonie (1882-1902) 

■ S Suid-Afrika, (1910-1983), vanaf 1925 is Afrikaans en Nederlands as sinonieme beskou 

■ E Suidwes-Afrika, tot 1983, Afrikaans tot 1990 

Ook in Suid-Afrika was Nederlands amptelik erken. Die Oranje- 
Vrystaat sou Nederlands in 1854 as die enigste amptelike taal erken 
het. Die Kaapkolonie het Nederlands in 1882 erken as amptelike taal 
naas Engels en in 1893 is die Eerste Taalmonument opgerig om 
hierdie gebeurtenis te herdenk. Die Zuid-Afrikaansche Republiek 
(ZAR) het Nederlands as die enigste amptelike taal in 1888 erken. 

In 1909 is die Zuid-Afrika-wet deur al vier provinsies aangeneem wat 
sou lei tot die totstandkoming van die Unie van Suid-Afrika. Volgens 
art. 137 van die Unie-grondwet, is "De engelse alsmede de hollandse 
talen" as amptelike tale van die Unie erken. Op 8 Mei 1925 is 
Afrikaans erken as amptelike taal van die Unie van Suid-Afrika. 

Volgens Wet 9 van 1925 is Afrikaans aan Nederlands gelykgestel, met 
terugwerkende krag tot 1910. 

In 1961 het Suid-Afrika 'n nuwe grondwet gekry. Hiervolgens was Afrikaans en Engels die amptelike tale van 
die land, maar 'n klousule het bepaal dat by Afrikaans ook Nederlands bedoel word. Die grondwet van 1983 
het Nederlands nie as amptelike taal erken nie. Ook is die sinonimiteit tussen Afrikaans en Nederlands in 
1983 nie meer bevestig nie. Tussen 1910 en 1983 was Nederlands en Afrikaans egter amptelik sinoniemeJ 10 ^ 



Die enigste taalmonument wat aan 
die Nederlandse taal gewyd is, is in 
1893 opgerig om die erkenning van 
Nederlands in die Britse 
kaapkolonie te herdenken 


Kenmerke 


Standaardnederlands ken omtrent 40 foneme. In fonologiese opsig word sy spesiale karakter deur die 
Nederfrankiese grondslag bepaal. Die Nederfrankiese variasies het nie alle klankverskuiwinge (soos die 
tweede Germaanse klankverskuiwing wat Hoogduits beïnvloed het) meegemaak nie. 


Woorde 

Nederlands is 'n ryk taal wat woorde betref, en bevat nou meer as een miljoen woorde, alhoewel vele nie juis 
meer in gebruik is nie. Nederlands het dikwels 2 woorde die as sinonieme funksioneer, 'n Germaanse 
erfwoord en 'n Romaanse leenwoord. Die Germaanse woord kom meestal in die spreektaal voor terwyl die 





























Romaanse woord dikwels net vir formele tekste gebruik word. 


Nederlands en ander Germaanse tale 


Engels 

Fries 

Afrikaans 

Nederlands 

Nederduits 

Duits 

Sweeds 

Deens 

Noors 

apple 

appel 

appel 

appel 

Appel 

Apfel 

ápple 

aeble 

eple 

beech 

boek 

beuk 

beuk 

Bóók 

Buche 

bok 

bog 

bok 

book 

boek 

boek 

boek 

Book 

Buch 

bok 

bog 

bok 

brown 

brún 

bruin 

bruin 

bruun 

braun 

brun 

brun 

brun 

day 

dei 

dag 

dag 

Dag 

Tag 

dag 

dag 

dag 

dead 

dea 

dood 

dood 

doot 

tot 

dód 

dod 

dod, 

daud 

enough 

genóch 

genoeg 

genoeg 

noog 

genug 

nog 

nok 

nok 

finger 

finger 

vinger 

vinger 

Finger 

Finger 

finger 

finger 

finger 

glass 

glês 

glas 

glas 

Glas 

Glas 

glas 

glas 

glass, 

glas 

gold 

goud 

goud 

goud 

Gold 

Gold 

guid 

guid 

guii 

hand 

han 

hand 

hand 

Hand 

Hand 

hand 

hánd 

hánd, 

hand 

head 

holle 

hoof, kop 

hoofd, kop 

Hóóvd, 

Kopp 

Haupt, 

Kopf 

huvud 

hoved 

hode, 

hovud 

high 

heech 

hoog 

hoog 

hoog 

hoch 

hóg 

hoj 

hoy, h 0 g 

home 

hiem 

heim, tuis 

heim, thuis 

Haim 

Heim, 

Zuhause 

hem 

hjem 

hjem, 

heim 

hook 

heak 

haak 

haak 

Haak 

Haken 

hake, 

krok 

hage, 

krog 

hake, 

krok 

house 

hus 

huis 

huis 

Huus 

Haus 

hus 

hus 

hus 

many 

mennich 

menige 

menige 

mannig, 

mennig 

viele 

mánga 

mange 

mange 

moon 

moanne 

maan 

maan 

Maan 

Mond 

máne 

máne 

máne 

no, nay 

nee 

nee 

nee 

nee 

Nein 

nej 

nej 

nei 

old 

áld 

oud 

oud 

oolt 

alt 

gammal 

(áldre, 

áldst) 

gammel 

(aeldre, 

aeldst) 

gammel 

(eldre, 

eldst) 

one 

ien 

een 

een 

een 

eins 

en 

en 

en, ein 

ounce 

uns 

ons 

ons 

- 

Unze 

uns 

unse 

unse 

snow 

snie 

sneeu 

sneeuw 

Snee 

Schnee 

snó 

sne 

sno 

stone 

stien 

steen 

steen 

Steen 

Stein 

sten 

sten 

stein 

two, twain 

twa 

twee 

twee 

twee 

zwei, 

zwo 

tvá 

to 

to 

who 

wa 

wie 

wie 

wer 

wer 

vem 

hvem 

hvem 

worm 

wjirm 

wurm 

wurm, 

worm 

Worm 

Wurm 

orml 1 ^ 

orm 

ormt 12 ] 

Engels 

Fries 

Afrikaans 

Nederlands 

Nederduits 

Duits 

Sweeds 

Deens 

Noors 




Spelling 


Die Nederlandse spellingswyse is gebaseer op die Nederlandse Statebybel (wat in 1637 die eerste maal 
verskyn het), wat vandag baie verouderd is. In 1804 is die eerste amptelike spelling deur Mathijs Siegenbeek 
vasgestel. Hier is die Nederlandse letter IJ bekendgestel, wat as Y geskryf is, soos in Afrikaans. 

Matthias de Vries en Lammart Allart te Winkel is die eerste redakteurs van die Woordenboek der 
Nederlandsche Taal en het in 1864 'n nuwe spelling ontwerp. Dit is in 1864 deur België en later in 1883 ook 
deur Nederland aanvaar. Dié spelling was moeilik en het naamvalle en dubbele klinkers bevat. In 1934 is die 
spelling verander en vereenvoudig tot die huidige weergawe. 

In 1891 is egter 'n nuwe spelling deur Kollewijn ontwerp. Hierdie spelling was 'n vereenvoudiging van die 
moeilike Nederlandse spelling. Russisch moet nou Russies word en moeilijk moeilik, 'n spelling gebaseer op 
die beginsel skryf hoe jy praat. Hierdie spelling was in sekere gemeenskappe, veral in Vlaandere en in Suid- 
Afrika in gebruik geneem, maar nie amptelik aanvaar nie. In 1925 is die Kollewijn spelling as die spelling vir 
Afrikaans in Suid-Afrika aanvaar. 

Verspreiding 


Die Nederlandse taal word veral in Wes-Europa, en in 'n mindere 
mate in Suid-Amerika en die Karibiese gebied gepraat. Aruba, 
Curagao en Sint Maarten is dan ook Nederlandse oorsese gebiede. In 
Suidoos-Asië is kennis van die Nederlandse taal dikwels 'n 
voorvereiste vir werk in handel, geskiedenis, regswetenskappe en 
toerisme. Amsterdam is die grootste Nederlandstalige stad in die 
wêreld gevolg deur Rotterdam, Den Haag en Antwerpen (België). As 
Suider-Afrika in Nederlandse verband opgeneem word, is Kaapstad 
die grootste stad, Pretoria is dan die eerste stad agter Antwerpen. Die 
meeste vorme van die Nederlandse kreoletale het reeds uitgesterf, 
Afrikaans word soms beskou as 'n halfkreool. Nederlands word in 40 
lande aan 220 universiteite onderrig en dié onderwys sluit dikwels 
ook Afrikaans in. 



Status van Nederlands in 
verskillende gebiede: 

|~[ Moedertaal (Lae Lande & 
Suriname) 

B Ampstaal (administratief) 

Moedertaal en tweede taal (nie- 
amptelik, uitsluitende Afrikaans in Suid- 
Afrika) 


België 


Nederlands is die grootste taal van België en word in sy dialekvorm 
nog steeds as omgangstaal gebruik. Van die totale Belgiese bevolking 
van tien miljoen praat ses miljoen Nederlands as moedertaal. Sedert 
1970 word België amptelik in vier taalgebiede verdeel, 'n eentalig 
Nederlandse (Vlaandere), 'n eentalig Franse (Wallonië), 'n tweetalig 
Frans-Nederlandse (Brussel) en 'n Duitstalige gebied. Die taalgrens is 
in 1963 afgebaken. 


rv£ d£ la 

MONTACNE 

BERC 


/ GRAIMD PLACE 
l| ^ CRQTE WIARKT 


Die taalkundige situasie van Brussel is tot 'n mate ingewikkeld. Tweetalige borde in Brussel 
Alhoewel statistieke suggereer dat Nederlands hier nog net 'n 
ondergeskikte rol speel (slegs tussen sewe en vyftien persent van 

Brusselaars praat Nederlands as huistaal, veral in die noord-weste van die Brusselse agglomerasie), terwyl 
twee derdes van die bevolking Franssprekend is en 'n groeiende aantal medewerkers van Europese 
organisasies ander tale soos Engels praat, is Nederlands in 'n amptelik tweetalige hoofstad nogtans 'n 
voorvereiste in die arbeidswêreld. 
































Na raming kan 95 persent van alle Brusselaars vlot Frans en 28 persent vlot Nederlands praat. By sowat 'n 
derde van alle werkadvertensies is 'n uitgebreide kennis van albei tale 'n voorvereiste, en sowat 35 persent 
van alle ondernemings gebruik Nederlands vir hul interne kommunikasie en hul kontak met die owerheid. 
Nederlandskursusse is derhalwe meer gewild as ander taalkursusse. 

In Wallonië is Nederlands nie 'n amptelike taal nie, maar Nederlandstaliges het in enkele munisipaliteite langs 
die taalgrens (sogenaamde faciliteitengemeenteri) die reg om met die owerheid in Nederlands te 
kommunikeer. Ook is daar aan die Nederlands-Waalse grens 'n gebied waar sowel Nederlandse asook Duitse 
en Franse dialekte gepraat word. Hierdie gebied in Franssprekende België word die Platdietse streek genoem. 


Nederland 


Nederlands word in Nederland deur die oorgrote meerderheid van die bevolking as moeder- of tweede taal 
gebesig. In Friesland het ook Wes-Fries amptelike status. 

Die gebruik van die Nederlandse standaardtaal (Algemeen Beschaafd Nederlands, ABN) het danksy die 
invloed van onderwys en die media steeds meer toegeneem - ten koste van die dialekte. Intussen oefen ook 
Engels sterk invloed op Nederlands uit. Die omgangstaal van jongmense toon soms sterk invloede van 
immigrantetale soos Turks, Arabies, Papiaments en Sranantongo. 


Nederlandse Antille 

Op die Nederlandse Antille, (Aruba, Curagao, Bonaire, Sint Maarten, Sint Eustatius en Saba) is Nederlands 
veral 'n onderwys- en bestuurstaal. Die onderlinge bevolking praat op die ABC-eilande veral Papiaments, 'n 
Portugese kreoolse taal met Nederlandse en andere invloede. Op die S-eilande word Engels gepraat. 
Nederlands is die taal van die skole en baie Antiliane wil in Nederland kom werk of studeer. Vir 'n klein 
aantal mense is Nederlands op die Antille die huistaal. 


Suriname 

Suriname was tot 1975 'n Nederlandse kolonie en Nederlands is die grootste taal van die land. 60 % van die 
bevolking gebruik Nederlandsas eerste taal en vrywel alle mense praat Nederlands. Die verskeie 
bevolkingsgroepe in Suriname het egter ook hulle eie taal, maar Nederlands word, saam met Sranan, gebruik 
as omgangstaal. Nederlands is in Suriname beter veranker as op die Antille. Sedert 2005 is Suriname saam 
met België en Nederland lid van die Nederlandse Taalunie. 


Frankryk 


Frans Vlaams is die dialek wat gepraat word in die noordweste van 
Frankryk aan die Belgiese grens. Die aantal moontlike sprekers word 
geskat op 80 000 tot 100 000 mense, met 20 000 mense wat daagliks 
die taal gebruik en 40 000 wat die taal goed kan praat. Die taal het 
geen erkenning nie, die Nederlandse standaardtaal word nie gebruik 
nie en niks gebeur om die taal te bevorder of selfs te red nie. Die 
sprekers is dikwels ouer as 60 jaar alhoewel die jongeres nou 
Nederlands in die skool leer. Duinkerken en Rijsel (Lille) is 
oorspronklik Nederlandstalige stede wat verfrans het. 



Die taalsituasie in Frans-Vlaandere 


Duitsland 

















Die oorspronklike dialekte in die Duitse Nederrynstreek, die 
westelike Ruhrgebied asook dele van die Bergisches Land-streek kan 
in geskiedkundige opsig as Nederfrankies of Nederlands 
geklassifiseer word - alle Frankiese dialekte noord van die 
sogenaamde Uerdingse Lyn val in hierdie kategorie. Veral die 
Kleverlandse dialekte in Duitsland word dikwels as Nederlandse 
dialekte beskou. 

In die meeste skole van die huidige administratiewe distrik Kleve 
(Nederlands Kleef) is Nederlands of Kleverlands nog in die 19de eeu 
as onderrigmedium gebruikJ 13 ^ Volgens sosio-linguistieke beginsels 
word die Nederfrankiese dialekte, wat deur die Duitse standaardtaal 
oorkoepel word, tans nie meer by Nederlands gereken nie en maak 
dus deel uit van die Duitse dialekkontinuumJ 14 ^ Klein invloede van 
Nederlands kan nog steeds in plaaslike Duitse dialekte aangewys 
word. 

Indonesië 


Toe die Verenigde Oos-Indiese Kompanjie in 1799 bankrot gespeel 
het, is sy besittings in Oos-Indië deur die Nederlandse staat 
oorgeneem. Groot dele van Sumatra, dele van Borneo, later ook Bali, 
is vervolgens verower. Nederlands-Oos-Indië het uit 'n 
verskeidenheid gebiede sonder sentrale koloniale administrasie 
bestaan, waaronder handelsposte, plantasies en militêre basisse. Die 
koloniale owerhede het min belang in die bevordering van die 
Nederlandse taal en kultuur, die opbou van 'n onderwysstelsel met 
Nederlands as voertaal of enige ander nie-ekonomiese aktiwiteit 
gestel. Die hoofdoelwit was die ontginning van en handel met Oos- 
Indië se natuurlike hulpbronne om maksimum-wins uit die kolonie te 
haal. Eers vanaf die vroeë 20ste eeu het Nederland begin om 'n moderne infrastruktuur met 'n skool- en 
gesondheidsstelsel op te bou. 

Nederland se taalkundige en kulturele invloed was dus beperk, die gebruik van Nederlands as verkeers- en 
kultuurtaal selfs ongewens. Die taalbeleid van die koloniale owerheid was daarop gemik om Nederlandse 
taalkennis as 'n voorreg van die blanke bevolking en 'n klein inheemse elite te beskerm om enige eise van 
gelyke regte vir Javane, Balinese en ander inheemse volke te voorkom. 

So het die getal Nederlandsprekendes eers in die 20ste eeu van slegs 5 000 in 1900 tot sowat 860 000 in 1942 
gestyg. 'n Belangrike voorvereiste vir dié groei was die toelating van inheemse leerders tot onderwys in 
Nederlands. In 'n totale bevolking van 70 miljoen het Nederlandssprekendes egter 'n klein minderheid 
geblyJ 15 ' 

In Indonesië, 'n Nederlandse kolonie tot 1949, is Nederlands tans dikwels 'n voorvereiste vir die studie van 
die geskiedenis en die regswetenskappe van Indonesië. Nederlands is dus 'n belangrike akademiese 
bronnetaal. In Indonesië self is daar nog steeds heelwat ou mense wat Nederlands verstaan en/of kan praat. 
Van die mense praat die kenmerkende Petjoh; 'n gekreoliseerde vorm van Nederlands. Dit word ook onder 
ouer mense van gemengde Nederlandse en Indonesiese afkoms (die sogenaamde Indo's of Indische 
Nederlanders ) in Nederland gepraat. 'n Ander kreoolse vorm van Nederlands was Javindo, hierdie vorm is 
nou uitgesterf. Die Nederlandse taal word geleer op spesiale skole in Djakarta, Bandoeng, Soerabaja en 
Jogjakarta. Jaarliks leer meer as 10 000 studente Nederlands in Indonesië. In die dorp Depok is Nederlands 
nog die dominante taal. 

Verenigde State van Amerika 


In Noord-Amerika word teen die begin van die 20ste eeu nog wel 
Nederlands in 'n aantal dorpe gepraat; Nederlands dien toe dikwels as 
preektaal in die kerke, en daar verskyn ook Nederlandse koerante. 
Hierdie klein taalgemeenskappe het intussen verengels. Party van 
hierdie verengelste gemeenskappe — soos in New Jersey en New York 
Stad — dateer van groepe mense wat in die sewentiende eeu soontoe 
getrek het (Bergen County, Ramapough) en hul dialekte het baie na 
Seeus (Zeeland se dialek) gelyk. 



Verspreiding van Nederlands in die 
Verenigde State 


Nederlands is egter nog steeds die huistaal van klein groepe 
immigrante in Kanada, Australië, Nieu-Seeland en die Verenigde 

State, soos in Michigan (Holland, Overisel) en Iowa (Pella), wat van die 19de eeu stam. Nederlands is hierby 
'n klein wêreldtaal. 


Geskiedenis van Nederlands in Suid-Afrika 


Hoofartikels: Geskiedenis van Nederlands en Erkenning van Nederlands. 

Nederlandse taalgeskiedenis 


Nederlands is 'n Wes-Germaanse taal. Die oudste taalvorm is 
Oudnederfrankies of Wesnederfrankies, wat in die "Lae Lande" van 
die Frankiese Ryk ontwikkel, alhoewel die taal ook onder die invloed 
van Fries en Saksies kom. Met die uitbreiding van die Saliese of Wes- 
Franke na die gebied van die huidige Nederland en Vlaandere 
ontstaan reeds vanaf die vierde eeu 'n Germaanse taalgebied op 
Romeinse gebied, wat later met die verowering van Noord-Gallië 
(486) ook na die Romaanstalige gebiede van die suide uitgebrei word. 
Die kontak met die Wesfranke oefen 'n groot invloed op die 
ontwikkeling van die Noord-Franse taal, die langue d'oïl, uit en lei tot 
die taalkundige skeiding van die suide, wat met onder meer 
Oksitaans, die langue d'oc sy eie taalvorm en kultuur ontwikkel (oi7 
en oc is die sjibboletwoorde vir 'ja', onderskeidelik in Noord- en Suid- 
Frankryk). 

Die Indo-Europese taalwetenskap beskou Nederlands naas 
Nedersaksies en Oosnederduits as die westelike tak van die 
Nederduitse dialekgroep. Nederlands en die Nederduitse dialekte is 
nou verwant sodat sprekers van albei tale mekaar maklik kan 
verstaan. Nederduits is ook die taal waarin tydens die Tweede 
Vryheidsoorlog die politieke gesprekke tussen president Pa ul "Oom 
Paul" Kruger en die Duitse keiser Wilhelm II plaasvind. 



Die taalgrens in Noord-Frankryk. 



In die 17de eeu is daar nog steeds inheemse bronne wat Nederlands Die Nederlandse taalgebied in 
by die Duitse taalgebied reken. Alhoewel Nederlands aanvanklik net Europa 
soos Nederduits ondanks die klankverskuiwing nog nouverwant is aan 
Hoogduits en die Nederlandse dialekte geleidelik oorgaan na 

Nederduitse, is daar besondere omstandighede wat verseker dat Nederlands as 'n eie taalvorm kan ontwikkel. 



















Anders as die yl bevolkte Nederduitse vlaktes is Nederland en veral 
Vlaandere reeds vanaf die middeleeue digbevolkte gebiede met 'n 
groot verstedelikte bevolking en 'n ryk kulturele lewe en literatuur in 
die landstaal. Daar is minder kontak met die Hoogduitse taalgebied, 
aangesien die suidelike Nederlande (veral Vlaandere) al vroeg hul eie 
identiteit en kultuur ontwikkel en na die noorde uitbrei. Ook die 
vryheidsoorlog teen die Spanjaarde en die afsonderlike godsdienstige 
ontwikkeling deur die uitbreiding van die calvinisme in die noorde 
skep 'n klimaat wat die vorming van 'n eie nasionale bewussyn 
bevorder. 

Die oudste Nederlandse grammatika, die Twe-Spraack dateer uit die 16de eeu. Hierdie boek is 'n aanset om 
die volkstaal te ontwikkel tot 'n standaardtaal. Begin 17de eeu word 'n vertaling van die bybel in Nederlands 
begin. Hierdie vertaling is in 1635 gereed en omdat dit 'n boek is wat in die hele taalgebied versprei het, het 
dit taalkundig 'n belangrike invloed gehad op die standaardtaal; baie woorde en uitdrukkinge wat vandag in 
die standaardtaal aanwesig is, is oorspronklik afkomstig uit die Statenbybel. 

Die huidige Nederlandse standaardtaal berus op die Nederduitse skryftaal van die 17de eeu, waarby die 
woordeskat geleidelik met Brabantse en Hollandse vorme uitgebou is. 'n Ouer taalvorm is die verkeerstaal 
van die Hanse, wat vir die handel en wetenskap ontwikkel is en net soos in Noord-Duitsland ook eeue lank in 
Antwerpen, Brugge en Holland gebruik word. 

In teenstelling met die huidige Hoogduits bewaar Nederlands talle Ou-Duitse woordvorme soos oorlog, 
lenen, kiezen (vergelyk Duits Kurfiirst en auserkoren ) en verbazen. Nederlands is nie deur die tweede 
Germaanse klankverskuiwing beïnvloed nie, waarby byvoorbeeld "t" tot "ss" en "z" (/ts/), "p" tot "f" en "pf" 
en "k" tot "ch" ontwikkel: Vergelyk Nederlands water met Duits Wasser, zout met Salz (/zalts/), kopen met 
kaufen, paard met Pferd en zoeken met suchen. Nederlands ondergaan ook party eie veranderings. In woorde 
soos zout (sout) het -al- of -ol- na -ou- verander. 

Aan die begin van die 19de eeu word begin met die standaardisering van die spelling; die eerste spelling wat 
in groot gebruik raak is die spelling van Siegenbeek. Die spelling word nog verskeie male aangepas, waarna 
gestandaardiseer word op die spelling van De Vries en Te Winkel, in 1864 in België en in 1883 in Nederland. 
Die spelling van De Vries en Te Winkel blyk dusdanig bruikbaar dat, alhoewel daar enkele moderniseringe 
was, hy vandag nog altyd gebruik word. Ook in die Afrikaanse spelling is nog baie elemente uit die spelling 
van De Vries & Te Winkel aanwesig. 

Danksy die kontak met die Franse taalgebied is daar vroeër 'n groot aantal woorde uit Frans ontleen, waarby 
die Franse taal nog steeds 'n invloed op die Nederlands van Vlaandere uitoefen. Die wedersydse beïnvloeding 
tussen Frans en Nederlands kan byvoorbeeld gesien word in 'n woord soos mitrailleur; hierdie Franse 
leenwoord het as basis die Franse mitraille, wat op sy beurt afkomstig is uit die Germaanse woord maitan, 
wat binne Nederlands geëvolueer het tot mijt. Vandag kom die meeste leenwoorde in Nederlands uit die 
Engelse taal. 

Die struktuur van die Nederlandse taal stem grotendeels ooreen met Nederduits, alhoewel die grammatika 
geleidelik vereenvoudig is. Die sinsbou is feitlik onveranderd. 

Taalkundige terme 



Die verspreiding van Nederlands 
(en Afrikaans) 


In die Middeleeue word die Nederlandse taal meesal Duuts of Diets genoem, wat eintlik "volkstaal" beteken 
('diet' = volk) en ter onderskeiding van die Latynse taal van die kerk en die Frans van die adel dien. 








In sy gediftongeerde vorm Duits word hierdie term nog in die 17de eeu gebruik; later word na die Germaanse 
taal van die Nederlande as Nederduits verwys, in teenstelling met Opperduits (die Hoogduitse taal in 
Duitsland). 

Nederduits is vandag net die taalkundige term vir die dialekte van Noord-Duitsland, wat nie aan die tweede 
Germaanse klankverskuiwing deelgeneem het nie. Die Engelse benaming vir Nederlands, Dutch, en ook die 
term "Nederduits" of "Nederduitsch" in die name van die Afrikaanse drie Susterskerke van Suid-Afrika, 
herinner nog aan die ou benaming. 

Nederlands as kultuurtaal in Duitse gebiede 


Nederlandse en Vlaamse immigrante het hulle al in die 12de eeu in 'n 
aantal gebiede in Noord- en Sentraal-Duitsland gevestig, waaronder 
die streek tussen die Weser- en Elberiviermondings, in Oos-Holstein 
en veral in Brandenburg, Sakse en Thiiringen. Dikwels is Nederlandse 
immigrante vanweë hulle vaardighede as ambagsmanne en 
kunstenaars, maar ook vir die bou van dyke en die kolonisasie van 
Oos-Duitse grensgebiede deur Duitse vorste uitgenodig. Enkele 
generasies lank het Nederlands as die skryf- en omgangstaal van hele 
dorpsgemeenskappe gedien, maar is uiteindelik deur Duits verdring. 
Klein invloede van Nederlands kan nog steeds in plaaslike Duitse 
dialekte aangewys word. 



Verspreiding van Nederduits in 
Denemarke, Noord-Duitsland en 
Nederland 


In die 16de en 17de eeu het Nederlands nog eens 'n belangrike rol as 
kultuurtaal in Nederduitse gebiede gespeel. Reisende 
toneelgeselskappe uit Nederland het hulle opvoerings in Noord- 
Duitsland soms in Nederlands aangebiedJ 16 ' In die Nederduitse en 
Pruisiese kusgebiede, veral in hawestede soos Emden, Bremen, 
Hamburg , Liibeck, Rostock, Stettyn , Danzig en Kónigsberg (tans 
Kaliningrad), het Nederlands daarnaas ook as korrespondensie- en 
verkeerstaal en in die Skandinawiese en Baltiese gebiede as die taal 
van die skeepvaart gedien. Nederlandse skeeps-, seemans- en 
navigasieterme is vanaf die "Goue Eeu" (omtrent 1650) tot by die 
19de eeu ontleen. Vir die navigasie-onderwys in Hamburg is in die 
tydperk tussen 1749 en 1810 Nederlandse vakboeke gebruikJ 1 ^ 



Verspreiding van Nedersaksies in 
Noord-Duitsland en Nederland 


Nederlands het sy grootste invloed vanaf die tydperk van die 
Protestantse Hervorming tot by die eerste helfte van die 19de eeu op 

die Duitse gebiede langs die Nederlandse grens uitgeoefen - in Oos-Friesland, die graafskappe Bentheim, 
Lingen en Steinfurt, die gebiede Gronau, Gemen, Werth en Anholt, die hertogdomme Kleve, Geldern en 
Jiilich, die graafskap Moers en die keurvorstelike Keulense gebied Rheinberg het Nederlands as inheemse of 
vreemde skryf-, onderwys- en kerktaal gedien. In gevalle waar die plaaslike Nederduitse dialek nou verwant 
was aan Nederlands, het die taal naas Hoogduits 'n funksie as standaardtaal vervul, terwyl ook gereformeerde 
kerkgemeentes en Mennoniete om godsdienstige redes die voorkeur aan Nederlands gegee hetJ 18 ^ 


Nederlands as vreemde taal 


Tans bied sowat 250 universiteite wêreldwyd kursusse in Nederlands aan. Skole in Wallonië (die 
Franssprekende gewes van Suid-België), Brussel en Noord-Frankryk bied Nederlands as 'n eerste of tweede 
vreemde taal aanJ 19 ' 



















Daar is tientalle sekondêre skole in die Duitse deelstate Nedersakse en Noordryn-Wesfale (wat aan die 
Nederlandse taalgebied grens) waar Nederlands as 'n verpligte of addisionele taalvak aangebied word. 


Taalunie 


Die Nederlandse Taalunie sorg vir die behoud en die bevordering van 
die Nederlandse taal. Die lede is Nederland, België en Suriname. Die 
Taalunie het ook 'n spesiale band met Suid-Afrika en Indonesië. Daar 
het in die verlede dikwels stemme opgegaan om Suid-Afrika ook as 
lid te aanvaar. Suid-Afrika kan steeds lid word van die Nederlandse 
Taalunie, maar die huidige Suid-Afrikaanse regering sien daar geen 
heil in nie. Om die onwillige Suid-Afrikaanse regering te omseil, kan 
die Afrikaners as "groep" aansluit. Tog is daar baie min Afrikaners 
wat belangstel in nouer bande met Nederlands. Die Nederlandse 
vaktydskrif Onze Taal speel 'n aktiewe rol in die bekendstelling van 
Afrikaans in Nederland en Vlaandere. 




Die Nederlandse Taalunie: 

I Lidlande 

| Nie-Nederlandse taalgebied in 
lidlande 

[] Spesiale verhoudings met die 
'aalunie 

[jAndere gebiede waar Nederlands 
(of Afrikaans) gepraat word 


H 


Nederlanders, Vlaminge, Surinamers, Antilliane en Afrikaners kan 
mekaar sonder veel moeite begryp. Afrikaans staan dikwels digter by 

die Nederlandse Standaardtaal as menige Nederlandse dialekte in Europa. Sommige mense wil Afrikaans en 
Nederlands weer nouer sien saamwerk om sodoende 'n wal op te werp teen die toenemende verengelsing in 
die Suid-Afrikaanse- en Nederlandse bedryfslewe. 


Nederlandse dialekte 


Die kaart aan die regterkant gee 'n oorsig oor die verspreiding van die 
Nederlandse dialekte, alhoewel die meeste oorgangsdialekte nie 
vertoon word nie. 

A. Suidwestelike dialekgroep (Seeus/Wes-Vlaams) 

1. Wes-Vlaams, insluitende Frans-Vlaams en Seeus- 
Vlaams 

2. Seeus 

B. Noordwestelike dialekgroep (Hollands) 

3. Suid-Hollands 

4. Weshoeks 

5. Waterlands en Volendams 

6. Saans 

7. Kennemerlands 

8. Wes-Fries 

9. Bildts, Midslands, Stadsfries en Amelands 

C. Noordoostelike dialekgroep (Nedersaksies) 

10. Kollumerlands 

11. Gronings en Noord-Drents 

12. Stellingwerfs 

13. Midden-Drents 

14. Suid-Drents 



Nederlandse dialekte 



Suriname 


15. Twents 































16. Twents-Graafskaps 

17. Gelders-Overyssels 

18. Veluws 


D. Noordelik-sentrale dialekgroep 

19. Utrechts-Alblasserwaards 

E. Suidelik-sentrale dialekgroep 

20. Suid-Gelders 

21. Noord-Braban ts en Noord-Limburgs 

22. Brabants 

23. Oos-Vlaams 

F. Suidoostelike dialekgroep 

24. Limburgs 

G. Suriname (nie in die prent nie) 

25. Surinaams-Nederlands 

H. Aruba, Curagao en Sint Maarten (nie in die prent nie) 

26. Antiliaans-Nederlands 

Nederlandse Kreoolse tale 

■ 1. Berbice-Nederlands in Guyana* 

■ 2. Skepi in Guyana* 

■ 3. Negerhollands op die Maagde-eilande en Puerto Rico* 

■ 4. Petjoh in Indonesië 

■ 5. Javindo in Indonesië* 

■ 6. Mohawk Nederlands in die Verenigde State 

■ 7. Jersey Nederlands in die Verenigde State* 

■ 8. Albany Nederlands in die Verenigde State 

■ 9. Afrikaans in Suid-Afrika en Namibië (Halfkreool) 

■ Oranjerivier-Afrikaans 

■ Oosgrens-Afrikaans 

■ Oorlangs 

■ Kaapse Afrikaans 

(* = bestaan nie meer) 

Sien ook 

■ Afrikaans hoort by Nederlands 

■ Algemeen Nederlands Verbond 

■ Lys van gedrukte Afrikaans-vreemdtalige woordeboeke 

■ Nederlandse dialekte 

Aruba 



Curagao 





□ 

' r-_ 

Sint Maarten 



Suid-Afrikaanse provinsies met 'n 
meerderheid van Afrikaanstaliges. 
Daar is ook groot Afrikaanse 
gemeenskappe in die ander 
provinsies. 














































■ Valse vriende 

■ Verskille tussen Afrikaans en Nederlands 

Sake The Dutch Language (http://www.minbu 

Eksterne skakels 


■ (af) Nederlands (https://af.wikibooks.org/wiki/Nederlands), 

Afrikaanse Wikiboeke 

■ (en) Dutch (https://en.wikibooks.org/wiki/Dutch), Engelse 
Wikiboeke 

■ (nl) Woordeboek Afrikaans <-> Nederlands (http://www.majs 

tro.com/woordeboeke/Afrikaans-Nederlands), Majstro.com 

■ (nl) Woordeboek Afrikaans <-> Nederlands (http://www.woor 

denboek.eu/vertaling/Afrikaans/), Woordenboek.EU 

■ (nl) Woordeboek Afrikaans <-> Nederlands (http://www.woordentrainer.nl/), Woordentrainer.nl 

■ (en) Woordeboek Afrikaans -> Nederlands (http://dictionaries.travlang.com/AfrikaansDutch/), 

fravlang.com 

■ (en) Woordeboek Nederlands -> Afrikaans (http://dictionaries.travlang.com/DutchAfrikaans/), 

fravlang.com 

■ (nl) Woordelys Afrikaans -> Nederlands (http://roepstem.net/snaaks.html), De/Die Roepstem 

■ (nl) Woordelys Afrikaans -> Nederlands (http://suidafrika.nl/content/blogcategory/23/42/), 
Suidafrika.nl 

■ (af) Vertaal Afrikaans <-> Nederlands (http://translate.google.co.za/?hl=af&tab=YT#af%7Cnl%7 

C), Google translate 

■ (ni) Sinne Afrikaans <-> Nederlands (http://www.zinnenboek.eu/phrasebook/Dutch/Afrikaans/), 

Zinnenboek.EU 

■ (en) Learn Dutch online for free! (http://www.101languages.net/dutch/), Dutch 101 

■ (ni) Nederlandse Taalunie (http://taalunieversum.org/taalunie/wie_zijn_wij/), beslisorgaan oor die 
Nederlandse taalsake 

■ (af) Afrikaans hoort by Nederlands (met gespreksforum) (http://www.afrikaans.nu/), Petrus van 
Ëeden 


4 ) 


Wikimedia Commons 
bevat media in verband 
met Nederlands. 


& Sien Nederlands in 
A H' Wiktionary, die vrye 
® woordeboek. 


Indo-Europese tale: Kentum-tale: Germaanse tale 
Noord-Germaanse tale : 

Deens | Faroëes | Noors (Bokmái, Nynorsk) | Sweeds | Yslands 

Wes-Germaanse tale : 

Afrikaans | Duits | Engels | Fries (Noord-Fries, Oos-Fries/Saterfries, wes-Fries) | Jiddisj | Limburgs | Luxemburgs | 
Nederduits | Nederlands (Oos-viaams , wes-viaams) | Nedersaksies (Wes-veiuws) | Skots 

Oos-Germaanse tale : 

Boergondies (t) | Goties (t) | \Mndaals (t) 


Normdata 


GND: 4122614-8 (https://d-nb.info/gnd/4122614-8) ■ NDL: 00568910 (https://id.ndl. go.jp/auth/n 
dlna/00568910) • SUDOC: 027276805 (https://www.idref.fr/027276805) 


Ontsluit van "https://af.wikipedia.Org/w/index. php?title=Nederlands&oldid=2233720" 


Die bladsy is laas op 13 Julie 2020 om 09:17 bygewerk. 

Die teks is beskikbaar onder die lisensie Creative Commons Erkenning-lnsgelyks Deel. Aanvullende voorwaardes kan 
moontlik ook van toepassing wees. Sien die Algemene Voorwaardes vir meer inligting. 







































































